Guillfred Besaril

Guillfred Francis Besaril (☆ 9 di januari 1974, Aruba) ta un politico Arubano. Di 2017 pa 2022 el a eherce e funcion di minister plenipotenciario di Aruba na Hulanda. Previamente e tabata miembro di parlamento di Aruba pa partido MEP di 2013 te 2017.

Besaril a lanta den distrito di Savaneta y na 1993 a inicia su carera na KPA. Entre 1993 y 2013 el a recore e filanan di KPA te jega un puesto di kader. Na 1999 Besaril a bay Hulanda pa sigui estudio, obteniendo un bachelor in Training & Human Development na Hogeschool van Arnhem en Nijmegen. Entre 2009 y 2013 e tabata presidente di Sindicato di Polis Arubano (SPA). Biografia Guillfred Besaril, Arubahuis.nl 

Desde 2013 Besaril ta milita den partido Movimiento Electoral di Pueblo (MEP). Cu su participacion na eleccion 2013 riba posicion nr. 4 riba e lista e ta logra 833 voto personal y un asiento den parlamento di Aruba. Na eleccion 2017 e ta mantene su asiento y ta wordo eligi presidente di parlamento dia 27 di oktober 2017.Guilfred Besaril y Andin Bikker eligi presidente y vice presidente di Parlamento respectivamente, NoticiaCla (27 oktober 2017)  Na november 2017 e ta entrega su retiro como presidente y parlamentario pa asumi e puesto di minister plenipotenciario den gabinete Wever-Croes I y cual ta wordo prolonga den Gabinete Wever-Croes II.Ariën Rasmijn, 
  Nieuwe regering Aruba staat klaar, Red Caribense (16 november 2017) Na juni 2022 Besaril ta anuncia repentinamente su retiro pa motivonan personal i ta bolbe Aruba. Entrante prome di juli 2022 el a wordo sigui pa Ady Thijsen.

Besaril ta casa y tata di dos yiu muhe.Minister a bira tata atrobe, 24ora.com (6 juni 2021)

 Caso Tulipan 
Prome minister Evelyn Wever-Croes ta haci denuncia na Ministerio Publico relaciona cu e iregularidadnan na Arubahuis durante e periodo 2018-2021, despues cu ‘Centrale Accountantsdienst’ (CAD) a investiga kehonan cu a drenta tocante malgastamento di fondonan di Arubahuis den un forma incorecto y hasta ilegal. Segun e kehadonan ex minister plenipotenciario Besaril i dos otro persona lo ta involucra. Dia 9 di januari 2023 gobierno di Aruba ta despedí Besaril como ambtenaar pa falta grave di trabou; na october mesun aña su apelacion contra esaki a keda rechasa den corte.https://www.noticiacla.com/news/29528 Corte: Medida disciplinario y retiro di Besaril como minister ta hustifica], NoticiaCla (23 di october 2023) E ta wordo deteni dia 13 di februari 2024, apenas cuater siman despues di a detene Glenn Ling, ex-director suplente di Arubahuis, kende a wordo laga den libertad.Ex minister Besaril a keda deteni awe pa caso Tulipan, NoticiaCla (13 di februari 2024)

Dia 13 di yüni 2025, Besaril a keda condena na un castigo di prison di 20 luna, di cual 10 luna ta condicional y un tempo di prueba di 3 aña pa malversacion y abuso di funcion como ambtenaar. A keda comproba cu el a laga Arubahuis paga pa uso priva di telefon, cas y biahamento como tambe gastonan priva den restaurant. E mester paga bek mas cu 138.000 florin.

Category:Politico di Aruba